《老君十六变词 其十五》
隋代·佚名

十五变之时。西向教化到罽宾。胡国相厘还迦夷。侵境暴耗买育人。

男子守塞忧婆夷。吾入国中作善词。说化男子受三归。渐渐诱进说法轮。

剔其须发作道人。阳为和上阴阿尼。假作父母度僧尼。师徒相度理无私。

迁神涅槃归紫微。四镇安穆和我神。胡人思念长吁啼。铸作金像法我形。

三时入礼求长生。寂寂寞寞不应人。低头视地仰看天。大圣正真何时还。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。